เรื่องร้องเรียน (ร้องเรียน) วันที่ 2023-06-02 08:50:09 — แขวงบางยี่เรือ เขตธนบุรี จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660022557
ขอให้ปรับปรุงการให้บริการของเจ้าหน้าที่จุดบริการด่วนมหานคร ประจำอยู่ที่สถานีรถไฟฟ้าวงเวียนใหญ่ เนื่องจากผู้ร้องแจ้งว่าเมื่อวันที่ 31 พฤษภาคม 2566 (ไม่ระบุช่วงเวลาที่แน่ชัด) ผู้ร้องได้เดินทางไปยังจุดบริการด่วนมหานคร สาขาสถานีรถไฟฟ้าวงเวียนใหญ่ เพื่อทำการติดต่อทำบัตรประชาชนครั้งแรกให้กับบุตร ที่มีอายุครบ 7 ปีบริบูรณ์ ซึ่งผู้ร้องได้พบกับเจ้าหน้าที่เพศ (ไม่ทราบเพศหญิงหรือชาย และไม่ทราบชื่อ-นามสกุลรูปพรรณสัณฐาน) โดยผู้ร้องมีการเตรียมเอกสารไปครบถ้วน โดยทางเจ้าหน้าที่บุคคลดังกล่าวได้แจ้งกับทางผู้ร้องว่า "ให้บุตรเขียนชื่อ-นามสกุลลงในกระดาษอะไรก็ได้" ซึ่งผู้ร้องแจ้งกลับไปว่า "บุตรตนเองเรียนโรงเรียนอินเตอร์ ไม่สามารถเขียนภาษาไทยได้" เจ้าหน้าที่จึงได้แจ้งกับทางผู้ร้องว่า "ก่อนอายุ 15 ปีบริบูรณ์ จะมาทำเมื่อไรก็ได้" อีกทั้งผู้ร้องแจ้งว่า ได้ทำการค้นหาข้อมูลทราบมาว่า "ถ้าหลังจากอายุ 7 ปีบริบูรณ์ หรือหลัง 60 วัน จะเสียค่าปรับ 100 บาท (หนึ่งร้อยบาทถ้วน)" อีกทั้งผู้ร้องแจ้งว่า "การที่ให้เด็กมาเขียนชื่อนามสกุลเป็นภาษาไทย เพื่อเป็นการพิสูจน์ว่าเป็นตัวจริงหรือไม่คงพิสูจน์ไม่ได้ หากมีใครนำเด็กคนอื่นมาหัดเขียนชื่อนามสกุลของบุตรตนเองแสดงว่าเป็นตัวจริงใช่ไหม" (ระบุตามผู้ร้องแจ้ง) จากกรณีดังกล่าวส่งผลให้ผู้ร้องไม่พึงพอใจในการให้บริการของเจ้าหน้าที่บุคคลดังกล่าว และส่งผลให้ตนเองเสียเวลาเป็นอย่างมาก จึงประสงค์ให้หน่วยงานที่เกี่ยวข้องปรับปรุงการให้บริการของเจ้าหน้าที่จุดบริการด่วนมหานคร ประจำอยู่ที่สถานีรถไฟฟ้าวงเวียนใหญ่ เพื่ออำนวยความสะดวกแก่ผู้ร้องและประชาชนที่ไปใช้บริการต่อไป (ผู้ร้องประสงค์ให้ปกปิดชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata